Sega Mega Drive (Kaldet Genesis i USA og Japan) havde en hurtig 16bit-processor, hvilket Sega med slagord som ”Blast Processing” i høj grad brugte til at sælge konsollen på.



- Egentlig betyder ’Blast Processing’ ikke noget. Det er et fjolleord opfundet ud af den blå luft, men det var en genistreg at fokusere så meget på processorhastigheden. For med en hurtig processor kunne man få meget mere fart ind i spillene, og det syntes folk var fedt, fortæller Troels Møller.



Han nævner ’Sonic the Hedgehog’, ’Golden Axe’ og ’Aladdin’ som nogle af de bedste spil.



Sega skilte sig også ud fra Nintendo ved at sigte mere mod teenagere og voksne end Nintendo.



- I mange af Segas spil var der masser af blod og bandeord, og det hele var mere råt. Det syntes teenagerne jo var fedt. De ville have seje spil, fortæller Troels Møller.



Han pointerer, at kampspillet ’Mortal Kombat’ for eksempel udkom i to forskellige versioner til Sega og Nintendo:



- I Nintendos version var blodet malet gråt, mens det i Segas selvfølgelig var rødt.